অনুসন্ধানে জানা গেছে, আকাশ ভৌমিকের মালিকানাধীন প্রভাতী এন্টাপ্রাইজ ও তালুকদার এন্টারপ্রাইজ ২০১৭-১৮ অর্থবছরে তিন দফায় ৩০ কোটি টাকার কম্বল সরবরাহের দায়িত্ব পায়। সেই কম্বল ২৭ জানুয়ারি থেকে পরবর্তী দুই সপ্তাহে রাতের আঁধারে তেজগাঁওয়ের কেন্দ্রীয় খাদ্য গুদামের (সিএসডি) ত্রাণ শাখায় কোনো ধরনের পরীক্ষা ছাড়াই ঢুকেছে। এভাবে নিম্নমানের এবং ব্যবহার অনুপযোগী কম্বল গ্রহণ করায় এ নিয়ে দুর্যোগ ব্যবস্থাপনা অধিদফতরে ব্যাপক আলোচনা চলছে।